TPOLY มือทอง! คว้างานก่อสร้างใหม่ 6 โครงการ มูลค่ารวม 2.1 พันลบ.
TPOLY มือทอง! คว้างานก่อสร้างใหม่ 6 โครงการ มูลค่ารวม 2.1 พันลบ.
TPOLY มือทอง! คว้างานก่อสร้างใหม่ 6 โครงการ มูลค่ารวม 2.1 พันล้านบาท
7 พ.ค. 2562

บริษัท ไทยโพลีคอนส์ จำกัด (มหาชน) หรือ TPOLY เปิดเผยว่า บริษัทได้รับงานก่อสร้างใหม่ 6 โครงการ มูลค่ารวม 2.1 พันล้านบาท ได้แก่ 1.โครงการโรงพยาบาล ซีจีเอส ลำลูกกา จ.ปทุมธานี ขนาด 100 เตียง ของบริษัท โรงพยาบาล ซีจีเอส ลำลูกกา จำกัด มูลค่าโครงการ 439.5 ล้านบาท มีระยะเวลาก่อสร้างตั้งแต่วันที่ 2 ก.พ.62-25 ก.ค.63
2.โครงการเซ็นทรัลวิลเลจ ซึ่งเป็นงานโครงสร้างและสถาปัตยกรรม Package 2 ของบริษัท ซีพีเอ็น วิลเลจ จำกัด มีมูลค่าโครงการ 255 ล้านบาท ระยะเวลาก่อสร้างตั้งแต่วันที่ 1 พ.ย.61-31 ก.ค.62
3.โรงพยาบาลศูนย์การแพทย์มหาวิทยาลัยแม่ฟ้าหลวง ซึ่งเป็นงานก่อสร้างอาคารวิชาการและวิจัยทางการแพทย์ พร้อมระบบสาธารณูปโภค ของมหาวิทยาลัยแม่ฟ้าหลวง มูลค่าโครงการ 774 ล้านบาท ระยะเวลาก่อสร้างตั้งแต่วันที่ 18 ก.พ.62-30 ส.ค.64
4.โครงการ Mercure Hotels Samui Chaweng Beach อ.เกาะสมุย จ.สุราษฎร์ธานี ซึ่งเป็นงานโครงสร้างและสถาปัตยกรรม ของบริษัท ทนา ครีเอทีฟไลฟ จำกัด มูลค่าโครงการ 211 ล้านบาท ระยะเวลาก่อสร้างตั้งแต่วันที่ 15 มี.ค.62-14 ก.พ.63,
5.โครงการอุบลราชธานี คอนโดมิเนียม ซึ่งเป็นงานโครงสร้าง งานสถาปัตยกรรม และ Hardscape ของบริษัท ซีพีเอ็น เรซซิเด้นซ์ จำกัด มูลค่าโครงการ 230 ล้านบาท ระยะเวลาก่อสร้างตั้งแต่วันที่ 11 พ.ค.62-30 ก.ค.63
และ 6. โครงการเอสเซ็นท์ นครราชสีมา คอนโดมิเนียม ซึ่งเป็นงานโครงสร้าง งานสถาปัตยกรรม และ Hardscape ของบริษัท ซีพีเอ็น เรซซิเด้นซ์ จำกัด มูลค่าโครงการ 194.5 ล้านบาท ระยะเวลาก่อสร้างตั้งแต่วันที่ 15 มี.ค.62-29 ก.พ.63
 